Laisvalaikio treningai "Goda" CMF508

2025-06-12T12:03:44+03:00

Price: 120.00

Savo veikloje labai dažnai įsitikiname – smulkios detalės keičia viską! Šis faktas leidžia eksperimentuoti ir kiekvieną šaltąjį sezoną pastebimai atnaujinti laisvalaikio treningų kolekcijas.

Tad sukūrėme Jums visiškai naują kostiumėlio modelį, kurį pristatysime lietuvišku vardu – „Goda“. Pagrindiniu išskirtinumu žvelgiant į jį tampa išraiškingas džemperio dizainas, perteikiantis modernią laisvalaikio madą ir geriausius mūsų naudojamo audinio privalumus.

Tad kostiumėlis neleis nei sušalti, nei ištirpti minioje blankiu įvaizdžiu. Lietuvos orų sezoniškumui bei šiuolaikiško stiliaus poreikiams pritaikytas drabužių komplektas džiugins Jus ilgą laiką.

Rinkitės jį jaukiems savaitgaliams namuose, rudeniniams žygiams, laisvalaikiui mieste, kelionėse bei kur tik sugalvosite.

Tiesiog... atraskite, pasimatuokite, rekomenduokite!

Komplektą sudaro: džemperis ir kelnės

DŽEMPERIS laisvo kirpimo, nuleistų pečių dizaino, aukšta apykakle, be kišenių. Labai patogaus ilgio. Krūtinės srityje susagstomas metalinėmis sagutėmis. Apačia laisvai krentanti, sutraukiama gumyte. Rankogaliai pasiūti iš tampraus ribo audinio. Ant kairiosios rankovės, kaip įprastai, atrasite odinį „cutmyfashion“ logotipą.

KELNĖS su kišenėmis šonuose, tolygiai plačios nuo viršaus į apačią. Liemens srityje – elastinga guma, todėl drabužis ant kūno visada išliks savo vietoje.

Visi tai kuria funkcionalų bei komfortišką kostiumėlį, kuris leis jaustis laisvai ir nesuvaržytai.

Audinys – sertifikuotas

Svarbus šio kostiumėlio audinio privalumas – aukštą gaminio saugumą reglamentuojanti OEKO-TEX® „STANDARD 100“ tekstilės etiketė. Tai reiškia, jog tiek audinys, tiek kitos papildomos drabužių detalės atitinka visas saugumo sąlygas ir neturi kenksmingo poveikio jautrią ar į alergijas linkusią odą turinčių žmonių sveikatai.

Šis audinys taip pat pasižymi ypač geromis dėvėjimosi savybėmis savo klasėje – turi antipilinginę savybę, kuri neleidžia jam taip greitai pilinguotis (nusivelti). Mūsų užsakyti testai, atlikti pagal Martindalio metodą, šiam audiniui atnešė nepriekaištingus rezultatus.

Audinio sudėtis: Medvilnė 70%, Poliesteris 30%

Audinys aukščiausios kokybės, su švelniu pūkeliu iš „blogosios“ drabužių pusės, tad puikiai tinka visiems sezonams vėsesniu oru. Pasižymi puikiomis savybėmis: yra šiltas, tvirtas, komfortiškas, laidus orui, nelinkęs blukti, glamžytis bei nusivelti. Laikantis priežiūros rekomendacijų, ilgai išsaugo pradinę spalvą bei formą.

Gražūs deriniai kiekvienai dienai

Priklausomai nuo oro sąlygų, šį kostiumėlį daugybę kartų vilkėsite su šiltesniais viršutiniais drabužiais: liemenėmis, striukėmis ar paltais.

Jei nuspręsite komplekto drabužius vilkėti atskirai, prie kelnių derinsite mėgstamus kardiganus, megztinius aukštu kaklu bei įvairius laisvalaikio marškinėlius. Tokie patys stilingi bei komfortiški deriniai gims džemperį vilkint su džinsais, šortukais ar kito modelio laisvalaikio kelnėmis.

Masyvūs aulinukai, kedai ar kita patogi laisvalaikio avalynė bei aksesuarai – taip pat bus neatsiejama įvaizdžio dalimi. Trumpai tariant, šis kostiumėlis taps pagrindine gražių laisvalaikio derinių priežastimi!

Spalva – tamsiai mėlyna

Neretai dar vadinama karališka spalva. Plačiau įsigilinus į jos charakteristiką, sužinome, jog tamsiai mėlyna laikoma elegantiška, tačiau tuo pačiu santūria spalva, alsuojančia vidine stiprybe ir solidumu. O perteikta šiame laisvalaikio komplekte, tokia energija apgaubs ir jo savininkę. Jei aprangoje mėgstate kontrastą, derinkite šio kostiumėlio drabužius su švelniai rožine, gaiviai salotine ar Saulės (geltona) spalva – sukursite modernų įvaizdį, kuriame persipina žaismingas ir rafinuotas stilius.

KOSTIUMĖLIO PRIVALUMAI TRUMPAI:

Sertifikuotas OEKO-TEX® treningų audinys;

Audinio sudėtis: Medvilnė 70%, Poliesteris 30%;

Audinys su pūkeliu, šiltas, tvirtas, laidus orui, nelinkęs blukti bei nusivelti;

Džemperis laisvo kirpimo, nuleistų pečių dizaino;

Labai patogaus ilgio;

Turi aukštą užsegamą apykaklę;

Apačioje sutraukiamas gumyte;

Krūtinės srityje susagstomas metalinėmis sagutėmis;

Rankogaliai pasiūti tampraus ribo audinio;

Papuoštas odiniu „Cut my fashion“ logotipu;

Kelnės su gilesnėmis kišenėmis šonuose;

Tolygiai plačios nuo viršaus į apačią;

Su elastinga guma liemens srityje;

Tobulas pagrindas kasdieniams bei laisvalaikio įvaizdžiams;

Patogus ir komfortiškas dizainas nevaržys, nekaitins kūno, tiks įvairiems dydžiams;

Puikiai dera su laisvalaikio bei kasdiene avalyne;

Labai universalus – pravers namuose, keliaujant, laisvalaikiui mieste; norint jaustis stilingai ir patogiai darbo ar kitų veiklų metu;

Pritaikomas rudenį, žiemą bei ankstyvą pavasarį;

Puiki dovana mėgstantiems praktiškumą;

Lietuviška kokybė, sukurta ir pagaminta mūsų siuvykloje Vilniuje.