Vyriški treningai "Rokas" CMF572-9

2026-02-19T15:17:51+02:00

Price: 130.00

Mes girdime jus. Jei dar nežinojote, mes savo siuvykloje turime showroom’ą, kur galite atvykti pas mus ir pasimatuoti bei nusipirkti norimus drabužius. Pastaruoju metu, ypač iš vyrų, kurie mus aplanko, sulaukdavome klausimų ir kartais net priekaištų, kodėl neturime laisvalaikio treningų be kapišono, bet su pilnu užtrauktuku per visą džemperį. Tad, mieli vyrai - štai jums mūsų naujas modelis „Rokas“, sukurtas pagal jūsų norus ir poreikius. Tik pabandykite dabar nepirkti 😉 Na, o toliau tęsiame įprastą prekės aprašymą.

Komplektą sudaro: džemperis ir kelnės

Džemperis labai patogus - laisvo, ilgesnio kirpimo, nuleistų pečių dizaino, ilgesnėmis rankovėmis. Apačia bei rankovių galai pasiūti iš tampraus ribo audinio. Džemperis idealiai pritaikytas vėsiam orui, kadangi turi aukštą apykaklę, užsegamą ilgu užtrauktuku per visą džemperį.

Kelnės aukštesnio liemens, su kišenėmis šonuose. Juosmens srityje ir apačioje persiūtos tampria guma, todėl tvirtai laikosi ant kūno. Papildomai įvertas raištelis (galimybė papildomai reguliuoti stiprumą).
Tai iki smulkmenų apgalvotas modelis aktyviam ir šiuolaikišką stilių pripažįstančiam vyrui.

Treningų audinys – sertifikuotas

Svarbus treningų audinio privalumas – aukštą gaminio saugumą reglamentuojanti OEKO-TEX® „STANDARD 100“ tekstilės etiketė, kuri reiškia, jog tiek audinys, tiek kitos papildomos drabužių detalės atitinka visas saugumo sąlygas ir neturi kenksmingo poveikio žmonių sveikatai.

Audinio sudėtis: Medvilnė 70%, Poliesteris 30%

Audinys su pūkeliu iš vidinės pusės. Lengvas, malonus kūnui, vidutinio storio tvirtas (300g/m2) trikotažas. Puikiai tinka šaltuoju metų laiku. Pasižymi puikiomis dėvėjimo savybėmis: neblunka, nesiglamžo, nėra linkęs pilinguotis (nusivelti).

Derėjimas su kitais drabužiais

Modernaus modelio treningus lengvai suderinsite su kasdieniais šiltesniais viršutiniais drabužiais (striuke, paltu ar liemene) bei įvairia laisvalaikio avalyne: storapadžiais, kedais ar sportbačiais.

Jį taip pat galima vilkėti ir dalimis: prie kelnių derinti marškinėlius ar megztinius, o džemperio - džinsus ar kito stiliaus laisvalaikio kelnes.

Šie treningai tikrai nereikalauja daugybės papildomų sprendimų, norint atrodyti vyriškai stilingai, kad ir kur bebūtumėt.

Spalva – šokolado ruda

Kurdamiesi šį treningą, rinkomės spalvą, kuri derina natūralumą ir išskirtinį charakterį. Ji suteikia drabužiui solidumo, gilumo ir subtilios elegancijos - kaip tik tai, ko reikia šiuolaikiniam vyrui.

Ši ruda puikiai dera su neutraliomis spalvomis (balta, pilka, smėlio), bet lygiai taip pat lengvai susidraugaus ir su ryškesniais akcentais. Tai pasirinkimas tiems, kurie kalba mažiau, bet daro daugiau. Dėvėdamas šios spalvos treningą, ne tik jausiesi patogiai, bet ir atrodysi užtikrintai.

Treningo privalumai trumpai:

Kokybiškas audinys - Medvilnė 70%, Poliesteris 30%;

Sertifikuota OEKO-TEX®;

Audinys lengvas, neerzina odos, su pūkeliu, vidutinio storio tvirtas (300g/m²) trikotažas;

Šio tipo audinys atsparus blukimui, nesiglamžo, nenusivelia;

Džemperis laisvo, ilgesnio kirpimo, nuleistais pečiais, ilgesnėmis rankovėmis;

Ant rankovės prisiūtas minimalistinis „cutmyfaschion“ logotipas;

Džemperio apačioje ir rankovių galuose - tamprus ribas;

Aukštos apykaklės džemperis, užsegamas užtrauktuku per visą ilgį;

Kelnės labai patogios - aukštesnio liemens, su raišteliu;

Kelnių šonuose - vidutinio gylio kišenės, prisiūtas minimalistinis „cutmyfaschion“ logotipas;

Itin patogus vilkėti treningų modelis - nevaržo judesių, tinka įvairiam kūno sudėjimui;

Lengvai suderinamas su šiltesniais viršutiniais ar kitais drabužiais bei laisvalaikio avalyne;

Puikiai tiks rudeniui, žiemai ir ankstyvam pavasariui;

Lietuviška kokybė, sukurta ir pagaminta mūsų siuvykloje.

SVARBU! Mūsų modelis Benas šioje nuotraukoje dėvi M dydį. Jo ūgis – 185 cm.