Vyriški treningai "Paulius" CMF411-8

2025-10-17T12:59:19+03:00

Price: 119.00

Ar esi kada pajutęs tą jausmą matavimosi kabinoje, kai apsivelki drabužį ir supranti – pataikei 100 %. Viskas savo vietoje, patogu, gerai jautiesi, o dar ir atrodai puikiai. Kas tada nutinka? Atrodo, kad nebenori jo nusivilkti. Išeitum su juo tiesiai iš parduotuvės, o senus drabužius susikrautum į maišelį, kuris turėjo būti skirtas naujiems.

Pažįstama? Mums – tikrai taip.

O jei dar neteko taip jaustis, pats metas tai pakeisti. Užsisakyk mūsų sukurtą treningą vyrams – pažadame, šį kartą tas jausmas tave tikrai aplankys. Tik vienas skirtumas: viską patirsi savo namuose, be eilių, be kabinų, be streso. Ir sutaupysi tai, ko visada mažiausiai turime – savo laiką.

Komplektą sudaro: džemperis ir kelnės

Džemperis labai patogus – laisvo, ilgesnio kirpimo, nuleistų pečių dizaino, ilgesnėmis rankovėmis. Apačia bei rankovių galai pasiūti iš tampraus ribo audinio. Džemperis idealiai pritaikytas vėsiam orui, kadangi turi aukštą apykaklę, užsegamą trumpu užtrauktuku.

Kelnės aukštesnio liemens, su kišenėmis šonuose. Juosmens srityje ir apačioje persiūtos tampria guma, todėl tvirtai laikosi ant kūno.

Tai iki smulkmenų apgalvotas modelis aktyviam ir šiuolaikišką stilių pripažįstančiam vyrui.

Kostiumėlio audinys – sertifikuotas

Svarbus kostiumėlio audinio privalumas – aukštą gaminio saugumą reglamentuojanti OEKO-TEX® „STANDARD 100“ tekstilės etiketė, kuri reiškia, jog tiek audinys, tiek kitos papildomos drabužių detalės atitinka visas saugumo sąlygas ir neturi kenksmingo poveikio žmonių sveikatai. Dėl šios priežasties, kostiumėlis yra saugus vilkėti alergiškiems ar jautrią odą turintiems vyrams.

Audinio sudėtis: Medvilnė 70%, Poliesteris 30%

Audinys su pūkeliu iš vidinės pusės. Lengvas, malonus kūnui, vidutinio storio tvirtas (320g/m2) trikotažas. Puikiai tinka šaltuoju metų laiku. Pasižymi puikiomis dėvėjimo savybėmis: neblunka, nesiglamžo, nėra linkęs pilinguotis (nusivelti).

Derėjimas su kitais drabužiais

Modernaus modelio treninginį kostiumėlį lengvai suderinsite su kasdieniais šiltesniais viršutiniais drabužiais (striuke, paltu ar liemene) bei įvairia laisvalaikio avalyne: storapadžiais, kedais ar sportbačiais.

Jį taip pat galima vilkėti ir dalimis: prie kelnių derinti marškinėlius ar megztinius, o džemperio – džinsus ar kito stiliaus laisvalaikio kelnes.

Šie treningai tikrai nereikalauja daugybės papildomų sprendimų, norint atrodyti vyriškai stilingai, kad ir kur bebūtumėt.

Spalva – balinta kava

Balintos kavos spalva yra itin aktuali mados pasaulyje. Ji išsiskiria švelniu, šiltu, tačiau prabangiu atspalviu. Ją renkasi minimalizmo, estetikos ir subtiliu įvaizdžiu gerbėjai. Tai universali spalva tinkanti visiems sezonams, bet ypač rudens–žiemos deriniams. Vietoje klasikinės juodos ar pilkos šiandien daugelis renkasi būtent balintos kavos spalvą. Ji jau tapo švarios, modernios spintos pagrindu.

Treninginio kostiumėlio privalumai trumpai:

Kokybiškas audinys – Medvilnė 70%, Poliesteris30%;

Sertifikuota OEKO-TEX®;

Audinys lengvas, neerzina odos, su pūkeliu, vidutinio storio tvirtas (320g/m²) trikotažas;

Šio tipo audinys atsparus blukimui, nesiglamžo, nenusivelia;

Džemperis laisvo, ilgesnio kirpimo, nuleistais pečiais, ilgesnėmis rankovėmis;

Ant rankovės prisiūtas odinis „cutmyfaschion“ logotipas;

Džemperio apačioje ir rankovių galuose – tamprus ribas;

Aukšta apykaklė, užsegama užtrauktuku priekyje;

Kelnės labai patogios – aukštesnio liemens;

Kelnių šonuose – vidutinio gylio kišenės;

Kelnių juosmuo ir apačia persiūta tvirta tampria guma;

Itin patogus vilkėti treningų modelis – nevaržo judesių, tinka įvairiam kūno sudėjimui;

Lengvai suderinamas su šiltesniais viršutiniais ar kitais drabužiais bei laisvalaikio avalyne;

Puikiai tiks rudeniui, žiemai ir ankstyvam pavasariui;

Lietuviška kokybė, sukurta ir pagaminta mūsų siuvykloje.

SVARBU! Mūsų modelis Benas šioje nuotraukoje dėvi M dydį. Jo ūgis – 185 cm.